PATVIRTINTA

 Kėdainių lopšelio-darželio ,,Žilvitis”

 direktoriaus

 2022 m. sausio 20 d.

 įsakymu Nr. V-7

**KĖDAINIŲ LOPŠELIO-DARŽELIO ,,ŽILVITIS” 2022 METŲ VEIKLOS PLANAS**

**I SKYRIUS**

**BENDROSIOS NUOSTATOS**

 Kėdainių lopšelio-darželio „Žilvitis“ 2022 m. veiklos planas parengtas vadovaujantis Lietuvos Respublikos švietimo įstatymu, Valstybinės švietimo strategijos 2013–2022 m. nuostatomis, Geros mokyklos koncepcija, Kėdainių rajono savivaldybės 2020–2022 m. strateginiu veiklos planu ir 2021–2023 m. lopšelio-darželio strateginiu planu, lopšelio-darželio veiklos vidaus įsivertinimo rezultatų analize, bendruomenės narių pasiūlymais bei rekomendacijomis. Planą rengė lopšelio-darželio direktorės 2021 m. gruodžio 31 d. įsakymu Nr. V-67 sudaryta metinio veiklos plano rengimo darbo grupė.

 Veiklos planu siekiama įgyvendinti valstybinę švietimo politiką, užtikrinti veiksmingą ugdymo kokybę, tenkinti vaikų ugdymo(si) poreikius, racionaliai, tikslingai naudoti švietimui skirtus išteklius. Planą įgyvendins lopšelio-darželio bendruomenė (vadovai, pedagogai ir pagalbos šeimai specialistai, nepedagoginiai darbuotojai, ugdytiniai ir jų tėvai).

**II SKYRIUS**

**2021 METŲ PLANO ĮGYVENDINIMAS**

 Lopšelyje-darželyje veikė 11 grupių: 2 priešmokyklinės, 7 ikimokyklinės, 2 ankstyvojo ugdymo. Grupių veiklos trukmė – 10 val. 2019–2021 m. vaikų skaičiaus vidurkis – 216 vaikų. Projektinis vietų skaičius – 212.

 Lopšelyje-darželyje patvirtinti 45,9 etatai. 22,25 pedagogo etatas (įskaitant direktorių, direktoriaus pavaduotoją ugdymui, mokytojo padėjėją SUP vaikams) ir 23,65 aplinkos darbuotojai. Lopšelyje-darželyje dirba 3 priešmokyklinio ugdymo ir 14 ikimokyklinio ugdymo mokytojų, 1 meninio ugdymo mokytojas, švietimo pagalbos specialistai (logopedas, psichologas), 2 mokytojo padėjėjai SUP vaikams. 6 mokytojai įgiję metodininko, 6 vyreniojo mokytojo kvalifikacinę kategoriją. 3 mokytojai neatestuoti. 2 pedagogai studijuoja aukštosiose mokyklose, siekia įgyti ikimokyklinio ugdymo mokytojo kvalifikaciją. Lopšelyje-darželyje praktiką atliko 1 studentas–dietistas.

 Maitinimo mokesčio lengvata 2021 m. vidutiniškai naudojosi 53 vaikai arba 40 % nuo visų vaikų. 2021 m. lopšelį-darželį lankė 33 vaikai, turintys specialiųjų ugdymosi poreikių. Jiems buvo teikiama logopedo, psichologo pagalba. Ugdomi vaikai, kuriems nustatyti dideli ugdymosi poreikiai: 2019 m. – 2 vaikai, 2020 m. – 4, 2021 m. – 3.

 Įgyvendinant įstaigos 2021–2023 m. strateginius tikslus ir 2021 m. veiklos planą, buvo siekiama 1. didinti ugdymo prieinamumą ankstyvojo amžiaus vaikams, tenkinti ikimokyklinio ir priešmokyklinio ugdymo vaikų poreikius, tėvų lūkesčius; 2. kurti nuolat besimokančią, aktyvią, bendradarbiaujančią, iniciatyvią bendruomenę; 3. kurti funkcionalią, saugią, vaikų patirtinį ugdymą skatinančią aplinką. Vadybiniai siekiai nukreipti į komandinės lyderystės plėtojimą bei socialinio, psichologinio saugumo vaikams ir darbuotojams užtikrinimą.

 ***Pasiekimai.*** Įgyvendinti 1 tikslą, pagrindinis siekis numatytas, tobulinant mokytojų kompetencijas gerinti ankstyvojo ugdymo kokybę. 4 ankstyvojo ugdymo mokytojai tobulino turimas kompetencijas nuotoliniuose mokymuose, dalyvavo ir stebėjo kolegių veiklas. Įgytas žinias pritaikė praktikoje. 2 ankstyvojo amžiaus vaikų grupėse pradėta įgyvendinti SEU ,,Kimochi“ programa, taikytos inovacijos, interaktyvios ugdymo priemonės, STEAM pradžiamokslis. Įstaigą pradedančių lankyti vaikų šeimoms, rugpjūčio mėnesį organizuotos 4 atviros veiklos lauko erdvėse ,,Susipažinkime, aš tavo mokytojas“. Pasiektas realus rezultatas, ankstyvojo amžiaus ugdytinių tėvų (33) vertinamas labai gerai (81%) arba gerai (19%).

 Pagalbos šeimai komanda siekė padėti tėvams, pedagogams ugdyti elgesio, emocijų problemų turinčius vaikus. Lopšelio-darželio psichologas konsultavo 26 šeimas, vyko 53 individulūs pokalbiai su tėvais, 54 grupiniai užsiėmimai, 11 vaikų taikyta dailės terapija. Pagalbos įveikti adaptacijos sunkumus reikėjo 9 įstaigą pradėjusiems lankyti vaikams. Logopedo pagalba suteikta 30 vaikų. 4 vaikams nustatytas žymus kalbos neišsivystimas, 3 dvikalbystė. Ugdomi 3 vaikai turintys autizmo spektro sutrikimus. Įsteigtas mokytojo padėjėjo SUP vaikui 1 etatas. Tėvai teigiamai vertina lopšelio-darželio pagalbos šeimai komandos teikiamas paslaugas, remiantis tėvų atsiliepimais padaryta išvada, kad stebima specialiųjų ugdymosi poreikių vaikų pasiekimų ūgtis, asmeninė pažanga.

 Priešmokyklinio ugdymo programą baigė 46 vaikai. Visiems priešmokyklinio amžiaus vaikams skirti nemokami pietūs, atostogų laikotarpiu nelankančių vaikų šeimoms išdalinti maisto daviniai. 53 įstaigos ugdytiniams taikėme 50% maitinimosi nuolaidą. Visi įstaigos vaikai dalyvavo ES vaisių ir daržovių, pieno programose. Siekiant užtikrinti vaikų sveikatai palankų maitinimą, atsižvelgdami į vaikų norus, poreikius, pakeitėme kai kuriuos maitinimosi valgiaraščius.

 Tęsėme socialinių-emocinių įgūdžių programų ,,Kimochi”, ,,Zipio draugai” veiklas. SEU programos įgyvendinome visose 11 grupių. Papildomai įsigijome 2 kimochi lėlių komplektus. Pedagogų nuomone, siekiant vaikų socialinių-emocinių kompetencijų ugdymo sėkmės, svarbus žingsnis buvo pradėtas ,,Kimochi” programos diegimas ankstyvojo amžiaus vaikų grupėse.

 Siekėme ilgalaikės 2018–2022 Lietuvos sveikatą stiprinančios mokyklos programos veiksmingo vykdymo. Pedagogai su ugdytiniai organizavo 27 sporto renginius įstaigoje, dalyvavo Lietuvos mažųjų žaidynėse (1), žiemos olimpiadoje (1), virvės traukimo konkurse (II vieta), judumo savaitėje. 47 priešmokyklinio amžiaus vaikai mokėsi plaukti LSU ,,Aušros“ progimnazijos baseine. Laimėtas ir pradėtas įgyvendinti tarptautinis UEFA Playmakers projektas, pasirašyta bendradarbiavimo sutartis su Kėdainių viešąja įstaiga ,,Sporto perspektyvos“.

 Grupių bendruomenės įgyvendino 7 gamtosaugos, 4 pilietiškumo ugdymo projektus, dalyvavo 22 šalies ikimokyklinių įstaigų renginiuose. Įgyvendinome tarptautinio Nordplius projekto ,,Lauko pedagogikos metodų taikymas“ ir eTwining ,,Steam ruduo“ veiklas. Patys organizavome 2 respublikinius meninės raiškos projektus, kuriuose dalyvavo 17 šalies ikimokyklinių ugdymo įstaigų. Surengėme 3 vaikų darbų parodas rajono bendruomenei. Pagerinome vaikų pasiekimus sveikatos, kalbos, matematikos, pažinimo kompetencijų ugdyme. Pedagogai įgijo tarptautinės partnerystės, skaitmeninio raštingumo patirties.

 Siekiant kiekvieno vaiko pažangos, atnaujinome Ikimokyklinio ugdymo programą. Į ugdymo turinį integravome mažųjų archeologijos, fizikos, inžinerijos mokslų veiklas. Skatinant ugdytinių aktyvumą, sudarnat sąlygas vaikams tyrinėti, eksperimentuoti, visose grupėse pradėjome taikyti STEAM metodą. 7 pedagogai dalyvavo STEAM mokymuose, sukurėme šiam metodui pritaikytas 2 lauko erdves. Programos atnaujinimas suteikė galimybę modernizuoti ugdymo procesą, vaikams pažinti inovatyvias veiklas, išbandyti gebėjimus fizikos, chemijos, archeologijos srityse.

 Atsižvelgiant į tėvų pageidavimus, skatinant vaikų saviraišką, įstaigoje 2021 m. pagal savivaldybės nustatytą tvarką, sudarėme sąlygas papildomam ugdymui. Užsiėmimus lankė – šokių (pramoginiai, zumba) (21), ankstyvojo anglų kalbos pradmenis (40) vaikai. Veiklų vykdymui sudarytos patalpų nuomos sutartys su paslaugų teikėjais.

 Įgyvendinant 2 tikslą, pedagogai aktyviai dalyvavo kvalifikaciniuose renginiuose, gilino, tobulino žinias mokymuose, kursuose, vebinaruose, seminaruose, konferencijose. 2021 metais dalyvavome 161 kompetencijų kėlimo renginyje. Įgyvendinome 1 ilgalaikę kvalifikacijos tobulinimosi programą ,,Ugdymo turinio modernizavimas siekiant individualios vaiko pažangos“. Organizavome 2 dienų mokymus lopšelio-darželio bendruomenei darbo su SMART priemonėmis. Siekiant užtikrinti darbuotojų emocinį saugumą vyko 2 psichologo praktiniai seminarai ,,Perdegimas ikimokyklinio ugdymo pedagogų darbe“.

 Palaikėme pozityvius tarpusavio santykius su socialiniais partneriais. Glaudžiai bendradarbiavome su Kėdainių ,,Atžalyno” gimnazija, LSU ,,Aušros” progimnazija. 33 ugdytiniai dalyvavo chemijos, fizikos mokslų pradmenų pamokose (,,Atžalyno” gimn.), 24 priešmokyklinio amžiaus vaikai dalyvavo 2 sportiniuose renginiuose, 1 olimpiadoje (LSU ,,Aušros” prog.). Tarpinstitucinis bendradarbiavimas vyko tarp rajono ikimokyklinių įstaigų. Organizavome vaikų bendras menines, kūrybines, sportines veiklas su lopšeliais-darželiais ,,Vaikystė”(2), ,,Puriena”(3), ,,Varpelis”(1). Vaiko gerovės komisija bendradarbiavo su Kėdainių pagalbos šeimai centru, Kėdainių švietimo pagalbos tarnyba, Kėdainių vaiko teisių apsaugos skyriumi. Dalinimasis patirtimi suteikė galimybes pedagogams ugdyti lyderystės gebėjimus, modernizuoti vaikų poreikiams pritaikytą ugdymo turinį, skatino bendruomeniškumą, partnerystę. Sutelkėme bendruomenę vizijos išgryninimui. Turime naują viziją – aktyviai kurianti komanda, idėjos vaikui.

 Pasiekėme teigiamų pokyčių įgyvendinant 3 tikslą – kurti vaikų poreikius tenkinančias vidaus ir išorės aplinkas. Atlikome, neįgaliems vaikams pritaikytos 1 grupės patalpų remontą. Įsigijome 2 šviesos stalus, 1 interaktyvias grindis, 3 Smart lentas, 5 kompiuterius, 4 projektorius, smėlio stalą. Už 4800 eurų nupirkome Steam, patirtinį ugdymą skatinančių ugdymo priemonių, 13 Lego konstruktorių. Nugriovėme 1 lauko pavėsinę, vaikų žaidimams pastatėme kupolą, edukacinę sienelę. Atnaujinome lauko klasę ir 5 vaikų poreikiams pritaikytas lauko erdves. Būtinomis priemonėmis papildėme specialistų kabinetus (šviesos molbertas, šviesos stalas, muzikos instrumentai). 2 grupėse įsigijome drabužines, 2 grupėse atnaujinome vaikų poilsiui skirtą inventorių. 6 grupėse įrengėme kondicionierius. Naujai įkūrėme HN atitinkančias skalbinių priėmimo patalpas. Lauko teritorijai stebėti pastatėme papildomą 1 kamerą.

 Įvertinus įstaigos stipriąsias ir tobulintinas sritis, bendruomenė susitarė dėl šių prioritetų: vaikų pažangos ir pasiekimų vertinimo bei tėvų informavimo sistemos tobulinimo, ugdymo turinio modernizavimo, STREAM erdvių kūrimo.

Žinios apie įstaigos veiklą visuomenei, tėvams skelbiamos įstaigos internetiniame puslapyje ([www.kedainiaizilvitis.lt](http://www.kedainiaizilvitis.lt)).

**III SKYRIUS**

**SSGG ANALIZĖ**

|  |  |
| --- | --- |
| **Stiprybės** | **Silpnybės**  |
| * Veiksmingai veikiantis pagalbos šeimai modelis.
* Atnaujinta Ikimokyklinio ugdymo programa.
* Vaikų patirtinį ugdymą skatinančios aplinkos lauke.
* Tarptautinių projektų įgyvendinimas.
* Nuolat besimokantys pedagogai ir sąlygos pedagogų profesiniam augimui.
* Visos bendruomenės komandinis darbas (mokytojų padėjėjų aktyvus įsitraukimas).
* Socialinė partnerystė tarp miesto, šalies švietimo įstaigų.
* Efektyviai veikianti informacinė sistema, atvira administracijos komunikacija su bendruomene.
* Kokybiškas Lietuvos sveikatą stiprinančių mokyklų programos įgyvendinimas (sportiniai renginiai).
* Kompiuterizuotos darbo vietos.
* Renovuotas lopšelio-darželio pastatas.
* Atnaujintos HN atitinkančios grupių patalpos.
* Teigiamas mikroklimatas, draugiška aplinka.
 | * Nepakankama tėvų informavimo apie vaikų pasiekimus sistema.
* Trūksta individualizuotų erdvių vaikams, turintiems specialiųjų ugdymosi poreikių (ypatingai pagalba autizmo spektrą turintiems ugdytiniams).
* Silpna STEAM metodo priemonių bazė.
* Tik 20% pedagogų turi užsienio kalbos mokėjimo įgūdžius.
* Reikalinga tobulinti savęs vertinimo metodiką.
* Nesaugi lauko teritorijos tvora, senos lauko pavėsinės.
 |
| **Galimybės** | **Grėsmės/pavojai** |
| * Siekti ugdymo personalizavimo kokybės.
* Suburti pedagogų metodines grupes.
* Organizuoti tėvų švietimą.
* Skatinti pedagogus atestuotis.
* Dalyvauti STREAM mokyklų tinkle.
* Socialinių-emocinių įgūdžių ,,Kimochi“ programos įgyvendinimas ankstyvojo amžiaus vaikų grupėse.
* Rengti investicinius projektus.
* Kurti STREAM metodo įgyvendinimui skirtą erdvę.
* Įrengti sveikatos kabinetą, pagerinti specialistų darbo sąlygas.
 | * Reformos švietimo sistemoje, mažėjantis gimstamumas, pradinio mokymo ankstinimas, konkurencija tarp rajono lopšelių-darželių ateityje gali lemti vaikų trūkumą.
* Daugėja vaikų, turinčių ugdymosi sunkumų, tampa sudėtinga užtikrinti ugdymo kokybę.
* Blogėjanti vaikų sveikata.
* Daugėja tėvų stokojančių socialinių įgūdžių, dažnai taikoma šeimos atvejo vadyba.
* Dėl Covid-19 pandemijos blogėjanti bendruomenės psichologinė ir fizinė sveikata.
* Per maži nepedagoginių darbuotojų darbo atlyginimai.
 |

**IV SKYRIUS**

**VIZIJA, MISIJA, VERTYBĖS**

**Vizija**. Aktyviai kurianti komanda – idėjos vaikui.

**Misija.** Teikti ikimokyklinio ir priešmokyklinio ugdymo paslaugas 1,5–7 metų amžiaus vaikams, tenkinti vaiko individualius poreikius ir šeimos lūkesčius, užtikrinančius sėkmingą vaiko pasirengimą mokytis mokykloje.

**Vertybės.** Vaiko gerovė, pagarba, pasitikėjimas, tobulėjimas, pagalba, išskirtinumas.

**V SKYRIUS**

**2022 METŲ VEIKLOS PRIORITETINĖS VEIKLOS KRYPTYS, TIKSLAI, UŽDAVINIAI**

**Prioritetinės veiklos kryptys:**

1. Švietimo paslaugų kokybės gerinimas.
2. Lauko aplinkų modernizavimas.

**Tikslas –** siekti geresnės vaikų ugdymosi pasiekimų kokybės, pritaikant ugdymo turinį ir aplinkas, vaikų poreikiams, gebėjimams.

**VI SKYRIUS**

**2022 METŲ VEIKLOS PLANAS**

|  |
| --- |
| **1 Tikslas – siekti geresnės vaikų ugdymosi pasiekimų kokybės, pritaikant ugdymo turinį ir aplinkas, vaikų poreikiams, gebėjimams.**  |
| 1. **uždavinys – ugdymo turinio modernizavimas, siekiant individualios vaiko pažangos.**
 |
| Įgyvendinimo priemonė | Veiklos | Terminai | Atsakingi | Laukiami rezultatai | Lėšų šaltinis |
| 1.1.Ikimokyklinio ir priešmokyklinio ugdymo programų įgyvendinimas ir pasiekimai. 1.2. Ugdymo turinio modernizavimas taikant inovacijas, interaktyvius ugdymo metodus. | 1.1.1. Vaiko pasiekimų ir pažangos vertinimas. 1.1.2. Ugdymo turinio vaikui individualizavimas.1.1.3. Vaiko rašytinės, sakytinės kalbos ir matematikos kompetencijų pažanga.1.1.4. Tėvų informavimas apie vaiko pažangą. 1.1.5. Visapusiška pagalba SUP vaikui, dailės terapija. 1.2.1. SEU programos ,,Kimochi” ankstyvojo amžiaus vaikų grupėse tęstinumas.1.2.2. SEU programos ,,Kimochi” įgyvendinimo vertinimas (ugdytinių tėvų apklausa).1.2.3. Aktyvus STREAM metodo taikymas įvairiose erdvėse. 1.2.4. Įstojimas į STREAM mokyklų tinklą.1.2.5. Edukacinė išvyka į ,,Atžalyno” gimnaziją. Fizikos pamokos priešmokyklinukams.1.2.6. Aktyvus dalyvavimas RIUKKPA, Sveikatą stiprinančių mokyklų veiklose.1.2.7. Tarptautinio Playmakers projekto įgyvendinimas.1.2.8. Valstybinių švenčių renginiai – Sausio 13, Kovo 11, Vasario 16.1.2.9. Respublikinis ikimokyklinių ir priešmokyklinių įstaigų vaikų folkloro projektą ,,Ei, mažiukai, duokim garo!“ organizavimas.1.2.10. Sąlygos neformaliam vaikų švietimui.1.2.11. Ugdymosi aplinkų ,,Darželis be sienų“ plėtojimas.1.2.12. Veikla Besimokančių darželių tinkle. 1.2.13. Įstojimas į Gamtosauginių mokyklų tinklą. | Visus metusSpalis Spalis, gegužėSpalis, gegužėVisus metusVisus metusGruodisKiekvienos savaitės penktadienisKovasIki rugsėjo 1 d. BalandžisKiekvienos savaitės penktadienį Visus metusSausio 13 d. Kovo 10 d. Vasario 15 d.Iki gegužės 28 d.Spalis–gegužėVisus metusVasarisKovas | Grupių mokytojai, pagalbos specialistaiMokytojos, psichologė V. RacevičienėMokytojai, direktoriaus pavaduotojas ugdymui, direktoriusMokytojai, pagalbos specialistaiPagalbos šeimai komanda, psichologė V. RacevičienėMokytojos M. Lukauskienė, D. Janulienė, P. JančiauskaitėDirektoriaus pavaduotojas ugdymuiMokytojos, direktoriaus pavaduotojas ugdymui, direktoriusDirektoriaus pavaduotoja ugdymuidirektoriusDirektorius, mokytojos J. Vanckavičienė, I. GustienėGrupių mokytojaiMokytojos I. Gustienė, I. Adomaitienė, G. JuodienėDirektoriaus pavaduotoja ugdymuiMeninio ugdymo mokytoja J. PaulauskienėDirektoriusMokytojosDirektoriusMokytoja A. Ševčiukienė, D. Bernatavičienė | 100% įvertinta kiekvieno vaiko pažanga, numatomos tobulinimosi pagalbos kryptys. Veikia pagalbos šeimai modelis, sėkminga vaikų adaptacija, 100% tenkinami vaiko poreikiai.90% vaikų prioritetinių sričių pažanga vertinama ,,gerai“.80% tėvų dalyvaus individualiuose pokalbiuose.100% kiekvienam vaikui suteikta švietimo pagalba. Elgesio ir emocijų problemų turinčiam vaikui, jo šeimos nariams organizuota ne mažiaus 30 dailės terapijos užsiėmimų.SEU programos tęstinumas 2 ankstyvojo amžiaus vaikų grupėse.20 ankstyvojo amžiaus vaikus auginančių tėvų dalyvaus apklausoje.Visose 11 grupių taikomas STREAM metodas, keis tradicines veiklas į eksperimentų, tyrinėjimų užsiėmimus. Didės įstaigos prestižas, plėtosis tarpinstitucinis bendradarbiavimas. Tęsis bendradarbiavimas su ,,Atžalyno“ gimnazija. 80% priešmokyklinio amžiaus vaikų sužinos apie statikos mokslą. 80% vaikų sveikatos rodikliai ,,geri“ arba ,,l. geri“, 70% bendruomenės dalyvaus sveikatinimo veiklose. 40 5–7 metų mergaičių dalyvaus projekte. Populiarės futbolas tarpe mergaičių.Vaikų pilietiškumo, tautinės savimonės, pasididžiavimo savo tauta ugdymas. 80% vaikų dalyvaus renginiuose.Įstaigos tradicijų tęstinumas.Tenkinami tėvų pageidavimai, vaiko poreikiai50 % ugdytinių dalyvaus edukacinėse, pažintinėse išvykose, ekskursijose.100% mokytojai dalyvaus BDT veiklose. Gamtosauginis ugdymas mokys vaikus kurti tvarią aplinką. 80% bendruomenės narių dalyvaus veiklose. | Mokymo lėšosMokymo lėšosMokymo lėšos |
| Mokymo lėšosMokymo lėšosMokymo lėšosProjekto lėšosMokymo lėšosTėvų asmeninės lėšosMokymo lėšosMokymo lėšosMokymo lėšos |
|  **2 uždavinys – bendruomenės profesinis tobulėjimas.** |
| Įgyvendinimo priemonė | Veiklos | Terminai | Atsakingi | Laukiami rezultatai | Lėšų šaltinis |
| 2.1. Mokytojo stipriųjų ir tobulintinų profesinės kompetencijos identifikavimas.2.2. Ilgalaikės kvalifikacinės programos įgyvendinimas. | 2.1.1. Metodinių grupių suburimas.3.1.2. Mokytojų ir specialistų metodinės veiklos įsivertinimas.2.1.3. Strateginių tikslų įgyvendinimo vertinimą.2.2.1. ,,STEAM ugdymo filosofija” mokymai. 2.2.2. 1 seminaras mokytojams ,,Kaip padaryti prezentaciją, kad tavęs klausytų”.2.2.3. Mokytojų atestacijos programos įgyvendinimas.2.2.4. Modelio ,,Mokytojas–mokytojui” įgyvendinimas. 2.2.5. Atvira diena Alytaus ,,Volungėlės” mokytojams.2.2.6. Pozityvios tėvystės mokymai.2.2.7. Erasmus+ projekto ,,Įtraukusis ugdymas” įgyvendinimas. Kelionė į Portugaliją. | SausisGegužė–birželisiki gruodžio 22 d.Pagal atskirą planąRūgpjūtisLapkritis Gegužė, rugsėjisGegužėVasaris–gegužėBalandis | Direktoriaus pavaduotojas ugdymui, direktoriusDirektoriaus pavaduotojas ugdymui, direktoriusDirektoriusDirektoriusDirektoriusDirektoriusDirektoriaus pavaduotjas ugdymuiDirektoriaus pavaduotojas ugdymui, direktoriusDirektoriusMokytojos Ž. Matukienė, G. Juodienė, I. Gustienė, A. Pakštienė | Pagal bendruomenės narių pasirinkimą suburtos ir veiklą vykdo 5 metodinės grupės. 100% pedagogų atliks profesinės veiklos įsivertinimą. Individualūs pokalbiai su pedagogais, aptartos stipriosios bei tobulintinos kompetencijos.Mokytojų, įstaigos tarybose aptarti veiklos rezultatai vertinami ,,gerai“ arba ,,l. gerai“.100% mokytojai dalyvaus 72 val. mokymų programoje. 100% įgyvendinta ilgalaikė kvalifikacijos programa.Tobulės mokytojų susirinkimų vedimo,informacijos pateikimo, veiklos reprezentacijos kompetencijos. 100% pedagogų dalyvaus renginyje.2 mokytojai įgis aukštesnę kvalifikacinę kategoriją. 100% įgyvendinta programa.Mokytojai organizuos mažiausiai 4 atviras STREAM veiklas. Pristatyta lauko pedagogikos patirtis. Stiprės tarpinstituciniai ryšiai.12 tėvų dalyvaus Step mokymuose.Tikimasi, kad 4 dienų darbiniai mokymai padės įgyti patirties su SUP vaikais, bus sėkmingas startas šalies įtraukiojo ugdymo link.  | Mokymo lėšosMokymo lėšosES lėšosProjekto lėšos |
| **3 Uždavinys – vaikų patyriminį ugdymą skatinanti aplinka.** |
| Įgyvendinimo priemonė | Veiklos | Terminai | Atsakingi | Laukiami rezultatai | Lėšų šaltinis |
| 3.1. Įrengtos ir atnaujintos vaikų tyrinėjimams, kūrybinei veiklai skirtos lauko ir vidaus erdves.3.2. Modernizuotos vaikų veiklai ir poisiui skirtos erdvės. | 3.1.1. Įkurti ankstyvojo amžiaus vaikams pritaikytą erdvę lauke.3.1.2. Atnaujinti lauko klasę ,,Žilvičiukų gojelis”, edukacines erdves lauke.3.1.3. Įrengti STREAM metodui pritaikytą laboratoriją.3.1.4. Baigti įrengti vaikų krepšinio aikštelę lauke. (Tikimasi laimėti sporto rėmimo fondo projektą).3.2.1. Atlikti remontą senose skalbyklos patalpose, įrengti sveikatos kabinetus.3.2.2. Įsigyti drabužines grupėse.3.2.3. Atlikti prausyklos remontą. | İki gegužės 31 d. Iki kovo 15 d.VasarisIki rugsėjo 1 d.Iki kovo 1 d.LapkritisBirželis–liepa | Direktorius, ūkvedysDirektoriusDirektorius, ūkvedysŪkvedysDirektorius,ūkvedysŪkvedysŪkvedys | Nupirktas 1 įrenginys lauke ankstyvojo mažiaus vaikams.Atnaujintos 5 edukacinės erdvės lauke.Įrengta 1 patalpa SREAM metodo taikymui, nupirktos reikiamos priemonės, sumontuota siena.1 krepšinio aikštelės įrengimas. Pilnai suremontuotos ir įrengtos 2 sveikatos kabinetų erdvės.Pakeistos drabužinės mažiausiai 1 grupėje.Suremontuota 1 prausykla (paskutinė). | Paramos lėšos, SB, tėvų įmokosParamos, SB lėšosSB lėšosSporto projekto lėšosES, SB lėšosSB lėšosSB, paramos lėšos |

**VII SKYRIUS**

**VEIKLOS PLANO ĮGYVENDINIMO VERTINIMAS**

Lopšelio-darželio taryba, mokytojų taryba, Vaiko gerovės komisija, strateginio plano stebėsenos grupė, pagalbos mokiniui specialistai, administracija du kartus metuose vertins lopšelio-darželio 2022 metų veiklos plano vykdymą, tikslų ir uždavinių įgyvendinimą, vykdys 2021-2023 metų strateginio plano įgyvendinimo priežiūrą. Įsivertinimo darbo grupė atliks lopšelio-darželio veiklos vertinimą, pateiks 2022 tikslų ir uždavinių įgyvendinimo analizę. Pagal atliktą SSGG analizę ir lopšelio-darželio veiklos kokybės įsivertinimo rezultatus, atsižvelgiant į 2021–2023 strateginio veiklos plano tikslus ir uždavinius bus sudarytas 2023 metų lopšelio-darželio veiklos planas. Įstaigos vadovas parengs savo uždavinių įgyvendinimo ataskaitą iki 2023 m. sausio 20 d.

**VIII SKYRIUS**

**BAIGIAMOS NUOSTATOS**

1. Programos įgyvendinimą koordinuos ir priežiūrą vykdys direktorius.

1. Anketinė bendruomenės apklausa dėl įstaigos veiklos kokybės įsivertinimo.
2. Veiklos plano įgyvendinimo analizė atliekama gruodžio mėnesį.
3. Veiklos planas bus aptartas mokytojų tarybos posėdyje, lopšelio-darželio tarybos posėdyje.

PRITARTA

Kėdainių lopšelio-darželio ,,Žilvitis” tarybos

2020 m. gruodžio 3 d. protokoliniu nutarimu Nr.4